jkorsvik/nowiki_second_scrape_merged huggingface dataset:
Wang Ch’ung-hui

Wang Ch'ung-hui (tradisjonell kinesisk: 王寵惠, pinyin: Wáng Chǒnghuì, Wade-Giles: Wang Ch'ung-hui, født 1. desember 1881 i Guangzhou i Kina; død 15. mars 1958 i Taipeh) var en kinesisk jurist, politiker og diplomat.
Han var i perioder Republikken Kinas justisminister og undervisningsminister, og i 1912 og fra  1937 til 1941 landets utenriksminister. Derutover var han fra  1928 til 1931 og fra 1948 til 1958 president for Den judikative yuan, landets rettslige tilsynsmyndighet. Fra 1931 til 1936 var han dommer ved Den faste domstol for mellomfolkelig rettspleie, som han allerede mellom 1922 og 1930 hadde vært tilknyttet som hjelpedommer.


== Litteratur ==
«Biographical Notes concerning the Judges and Deputy-Judges. M. Wang, Judge», i: Seventh Annual Report of the Permanent Court of International Justice. A.W. Sijthoff's Publishing, Leiden 1931, s. 36/37
Ole Spiermann: «Judge Wang Chung-hui at the Permanent Court of International Justice», i: Chinese Journal of International Law. 5(1)/2006. Oxford University Press, s. 115−128, ISSN 1540-1650
Raymond M. Lorantas: «Wang Ch'ung-hui,» i: Warren F. Kuehl (Hrsg.): Biographical Dictionary of Internationalists», Greenwood Press, Westport 1983, ISBN 0-31-322129-4, s. 754/755
«Wang Chung-hui, Jurist, 77, dies,» i: The New York Times. 16. mars 1958, s. 87


== Referanser ==


== Eksterne lenker ==
(en) Wang Chung-hui – kategori av bilder, video eller lyd på Commons
Furdalselva

Furdalselva er ei elv i Gulen kommune i Sogn og Fjordane. Den har sitt utspring fra Holmevatnet nordvest for Verkland. Den renner derfra mot vest og ned i Furdalen, hvor den fortsetter mot sørvest og gjennom Furdalsvatnet, deretter mot sør, til den munner ut i Yndesdalsvatnet rundt 2 kilometer vest for Yndesdal. Elva er 6,2 kilometer lang og har et nedbørfelt på 8,4 km².
I likhet med mange andre vassdrag i området ble fiskebestandene i Furdalselva negativt påvirket av sur nedbør, spesielt i tiden 1960-1990. I Furdalsvatnet ble bestanden av ørret sterkt redusert på 1980-tallet mens bestanden av aure ble helt utryddet. I 1993/94 ble det satt ut aure igjen i vatnet for å forsøke å reetablere bestanden. I 1998 viste en undersøkelse at aurebestanden var tynn og at rekrutteringen var variabel. Under prøvefisket ble det også fanget en aure på 8 år, noe som tyder på at vatnet hadde en minimal restbestand også før utsettingene i 1993/94.


== Referanser ==
Karsten Rasmussen

Karsten Rasmussen (født 1965) er en dansk sjakkspiller og cand.merc., som gjennom flere år har tilhørt den danske elite i sjakk.
Karsten Rasmussen hadde som ung parallelt med sjakkarrieren en karriere som håndballspiller, idet han var målmann på AGFs førstelag i flere sesonger. Men de beste resultater har han allikevel oppnådd i sjakk, hvor han ble internasjonal mester i sjakk i 1990 og med sin Elo-rating på 2451 (november 2010) ligger solid blant de ti beste i Danmark.
Blant hans beste resultater kan nevnes delte førsteplasser ved DM i sjakk i 1993 og 2006 og også seier i Vesterhavsturneringen i 2007 med 8½ av 10 poeng. Karsten Rasmussen var også med på det danske landslaget, som ble nr. 12 ved EM på Kreta i 2007, hvor han med 4½ av 7 poeng bidrog kraftig til den pene danske plasseringen.
Karsten Rasmussen spiller (i Danmark) for Århus Skakklub/Skolerne. Han har fulltidsarbeid som lærer på Århus Købmandsskole.


== Referanser ==


== Eksterne lenker ==
(en) Karsten Rasmussen – FIDE 
(en) Karsten Rasmussen – chessgames.com 
(en) Karsten Rasmussen – OlimpBase 
(en) Karsten Rasmussen – 365Chess.com
Nelly Banco

Nelly Banco (født 17. februar 1986 i Chatenay-Malabry) er en fransk friidrettsutøver (sprinter), som spesialiserer seg på 200 meter.
Hun vant bronse på 4 x 100 meter stafett ved Junior-VM i friidrett 2004 i Grosseto, sammen Natacha Vouaux, Aurélie Kamga og Lina Jacques-Sébastien. De løp på tiden 43,68, som var ny fransk juniorrekord.
Hun ble fransk juniormester på 200 meter i 2005, og deltok samme år på det franske laget som vant en bronsemedalje på 4 x 100 meter ved Junior-EM i Kaunas. Året etter, i 2006 ble hun fransk juniormester på 100 meter og 200 meter, og hun kom på andreplass på 200 meter i U23-EM i friidrett 2007 i Debrecen, bak russiske Julia Tsjermosjanskaja. Her løp hun på 23,36.
I 2010 deltok hun Nelly Banco på 4 x 100 meter i EM i Barcelona, og bidro til at laget kvalifiserte seg til finalen. Hun løp ikke i finalen, men fikk likevel sølv som en del av sin deltakelse i innledende runder.


== Referanser ==


== Eksterne lenker ==
(fr) Nelly Banco – Frankrikes olympiske komité 
(en) Nelly Banco – World Athletics 
(fr) Nelly Banco – Fédération française d athlétisme 
Profil hos European Athletics
Profil hos FFA
Jørn Sloth

Jørn Sloth (født 5. september 1944 i Sjørring i Thisted kommune) er en dansk sjakkspiller, som har oppnådd tittelen stormester i postsjakk og vunnet verdensmesterskapet i denne disiplinen av sjakkspillet i det 8. VM, spilt fra 1975–1980
Han er den yngste spilleren noensinne som har oppnådd tittelen.


== Karriere ==
Jørn Sloth vant i 1962 dansk mesterskap i sjakk for juniorer, og i 1964 tok han den uoffisielle EM–tittelen for juniorer i Groningen. Han er utdannet som cand. mag., og har i alle år valgt å føre en tilværelse som gymnaslærer og familiefar framfor å forsøke seg som profesjonell sjakkspiller. Han var på det danske laget i Sjakk-OL i 1972 og har i alt spilt 52 landskamper for Danmark. Siden 1975 har han mest spilt postsjakk, men deltar stadig av og til i alminnelige sjakkturneringer.


== Eksterne lenker ==
(en) Jørn Sloth – FIDE 
(en) Jørn Sloth – chessgames.com 
(en) Jørn Sloth – OlimpBase 
(en) Jørn Sloth – 365Chess.com 
Sloth hos chessmail.com
Carinhall

Carinhall eller Karinhall var representasjonsbolig og fritidseiendom for Hermann Göring, ledende nazist og riksmarskalk i Hitler-Tyskland før og under andre verdenskrig. Residensen lå i skogsområdet Schorfheide 83 km nordøst for Berlin i Tyskland.
Arkitekt var Werner March som også sto bak Olympiastadion i Berlin. Göring gav godset navn etter sin opprinnelig svenske hustru Carin Göring som var født i Stockholm i 1888 og ble begravet der i 1931. I 1934 hentet han kroppen og begravde henne isteden på Carinhall. Levningene etter Carin ble etter krigen ført tilbake till Sverige og gravlagt der i 1951.
I 1945 lot Göring Carinhall sprenge før de fremadrykkede russiske tropper nådde Berlin. Restene av Carinhall ble ødelagt av de sovjetiske troppene. 


== Bildegalleri ==

		
		


== Eksterne lenker ==
(en) Carinhall – kategori av bilder, video eller lyd på Commons

Kunstsamlingen i Carinhall og i bunkeren
Hoelfjella

Hoelfjella er et fjellparti i den østligste delen av Fimbulheimen i Dronning Maud Land. Fjellkjedene Weyprechtfjella og Payerfjella inngår i Hoelfjella, som ligger vest for Wohlthatmassivet.
Fjellpartiet ble første gang fotografert fra fly og grovt kartlagt av Den tyske antarktisekspedisjonen 1938–39 under ledelse av Alfred Ritscher. Hoelfjella ble ytterligere kartlagt av norske kartografer basert på undersøkelser og flyfotografier fra Den norske antarktisekspedisjonen 1956–60 og oppkalt etter den norske geologen og polarforskeren Adolf Hoel.


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 6457
Weyprechtfjella

Weyprechtfjella er et lite fjellparti i Fimbulheimen i Dronning Maud Land, beliggende om lag 15 kilometer vest for Payerfjella. Weyprechtfjella og Payerfjella utgjør tilsammen Hoelfjella.
Fjellpartiet ble oppdaget av den tyske antarktisekspedisjonen 1938–39 under ledelse av Alfred Ritscher og navngitt etter den østerrikske polarutforskeren Karl Weyprecht (1838–1881), som sammen med Julius Payer oppdaget Frans Josefs land i 1873. Den norske antarktisekspedisjonen 1956–60 utførte kartlegging av området.


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 15953
Payerfjella

Payerfjella er en gruppe spredte fjelltopper i Fimbulheimen i Dronning Maud Land, beliggende om lag 18 kilometer øst for Weyprechtfjella. Payerfjella strekker seg 40 kilometer i nord-sør-retning og utgjør sammen med Weyprechtfjella fjellpartiet Hoelfjella.Payerfjella ble oppdaget av den tyske antarktisekspedisjonen 1938–39 under ledelse av Alfred Ritscher og navngitt etter den østerrikske polarutforskeren Julius Payer (1842–1915), som sammen med Karl Weyprecht oppdaget Frans Josefs land i 1873. Den norske antarktisekspedisjonen 1956–60 utførte kartlegging av området.


== Referanser ==
Requiem (Reissiger)

Requiem av Friedrich August Reissiger for kor og orkester ble komponert i forbindelse med kong Karl Johans død 18. mars 1844.


== Fremføringer med komponisten som dirigent ==
Verket ble urfremført lørdag før palmesøndag 30. mars 1844 i det daværende katolske kapell i Storgaten i Oslo. Siden ble verket fremført som en del av Reissigers avskjedskonsert fra Christiania Theater i 1850. Komponisten som da flyttet til Halden, dirigerte verket nok en gang på sitt nye hjemsted i 1867.


== Senere fremføringer ==
Reissigers requiem ble siden fremført et par ganger i Göteborg. Det skjedde under ledelse av byens katolske organist som hadde gjort en avskrift av verket.
Requiem ble benyttet ved den trofaste katolikk enkedronning Josefines død i 1876. Det ble visstnok også fremført i 1878 da menigheten mintes pave Pius IX etter hans død i februar samme år.
Originalpartituret er gått tapt, men avskriften som ble laget i Göteborg ble gjenfunnet på 1970-tallet. Dette førte til nye fremføringer av verket i Göteborg og i Immanuels kirke i Halden høsten 1982.
Cæciliaforeningen fremførte verket i Frogner kirke i Oslo 7. november 2010, som var første gang i Oslo siden 1850. Et nytt partitur og orkesterstemmer var utarbeidet av Steffen Kammler. Verket ble fremført for første gang i Tyskland 24. august 2013 i komponistens fødeby, Bad Belzig, Brandenburg. Fremføringen var ved Cæciliaforeningen under ledelse av Steffen Kammler. Rekviemet ble fremført første gang i Stockholm 5. mai 2014 og var en del av Det svenske kongehusets markering av tilblivelsen av den norske Grunnloven i 1814 og 200 år med fred mellom de nordiske landene.


== Innspilling ==
Verket ble innspilt i Jar kirke, Bærum, 12. og 13. mai 2012 og utgitt 24. november 2012. Medvirkende var Cæciliaforeningen, Åshild Skiri Refsdal, sopran, Signe Sannem Lund, mezzosopran, Henrik Engelsviken, tenor, Trond Gudevold, bass, Oslofjord Kammerfilharmoni, med Stig Nilsson som konsertmester og dirigent Steffen Kammler. Produksjonen var ved Åsgeir Grong Musikkproduksjon.


== Litteratur ==
Knut Johannesen: Et norsk rekviem ved kong Carl Johans død - og verkets svensk-norske livsløp, i Melos och logos, festskrift til Folke Bohlin, Borås 2011, s. 185-194.


== Referanser ==
Åsmund Egge

Åsmund Egge (født 19. mars 1941) er professor emeritus i historie ved Universitetet i Oslo. Hans faglige kompetanseområder er moderne russisk historie og kommunismens historie i Norge og resten av verden.Han har blant annet skrevet Fra Aleksander II til Boris Jeltsin fra 1993. Hans nyeste bok er Kirov-gåten. Mordet som utløste Stalins terror, fra 2009.Egge var aktiv i studentpolitikken og ble tidlig engasjert i den norske ml-bevegelsen. Han satt i sentralstyret i Sosialistisk Ungdomsforbund (SUF) i 1967-1968.Åsmund Egge er sønn av politikeren Ørnulf Egge og sønnesønn av forfatteren Peter Egge.


== Bibliografi ==
Fra Aleksander II til Boris Jeltsin (1993)
Komintern og krisen i Det norske Arbeiderparti (1995)
Komintern og Norge - DNA-perioden 1919 - 1923, sammen med Vadim Roginskij (2006)
Kirov-gåten. Mordet som utløste Stalins terror (2009)


== Referanser ==


== Eksterne lenker ==
(no) Publikasjoner av Åsmund Egge i forskningsdokumentasjonssystemet CRIStin
(no) Publikasjoner av Åsmund Egge i BIBSYS
Fjøra Fotballklubb

Fjøra Fotballklubb er en fotballklubb fra Sogndal kommune i Sogn og Fjordane. På seniornivå spiller laget i 4. divisjon (2022)


== Tabell ==


== Generell statistikk ==
Flest spilte kamper: Jan Rune Årøy (349)Flest mål: Arild Underdal (179)Beste serieprestasjon: 9.-plass i 2. divisjon 2000.Beste cupprestasjon: 2. runde i 2007.


== Eksterne lenker ==
Offisielt nettsted
Mamba APC

Mamba er et minebeskyttet kjøretøy (MRAP) fra Sør-Afrika, utviklet av BAE Systems Land Systems South Africa. Det er bygget på drivverket til en Unimog lastebil, og kan ta opp til ti passasjerer i tillegg til føreren.  Kjøretøyet har vært i bruk av flere nasjoner og fredsbevarende styrker. Flere andre kjøretøyer har blitt utviklet på basis av Mamba.
Mamba brukes fremdeles av South African National Defence Force.


== Eksterne lenker ==
Selskapets hjemmeside (engelsk)
Nekolai Dahl

Nekolai Dahl (født 26. april 1880 i Stjørna i Bjugn, død 3. september 1962 i Trondheim) var en norsk forretningsmann og oppfinner innenfor fiskerinæringa.


== Oppvekst ==
Nekolai Dahl ble født på Kvernhusdal ved Selnes i Fevåg som sønn av gårdbruker Johan Arnt Larsen Kvernhusdal (1840-1908) og Elen Margrete Larsdatter Kvernhusdal (1840-1919). I sin tidlige barndom jobbet han på hjemgården, begynte å eksperimentere innenfor jordbruk med nye forsøk på oppdyrking av jordbruksvekster. Han vokste opp ved kysten og havet var rett utenfor hjemgården, hans store interesse for sjø og fisk skulle sette en stor æra på hans senere yrkessammenheng og valgte bort yrket som senere gårdbruker.


== Livsvirke ==
Nekolai Dahls Fiskeforretning på Brattøra i Trondheim ble etablert i 1903 og med tiden ble hans virksomhet en av de største i Norge innenfor engroshandel for sild og fiskehandel, både for eksport og nasjonalt. Hans virksomhet var kjent i store deler av Europa. Blant annet i Tyskland, Italia, Sverige, Finland, Danmark, Polen, Tsjekkoslovakia, Belgia, Frankrike. Han hadde to store fryseanlegg på Brattøra i Trondheim med gulvareal på 2 500 m2 og innfrysingskapsiteten var på 5 000 kasser sild i døgnet.
Dahl skaffet også is til sin drift fra Buvatnet i Berkåk i Sør-Trøndelag, Nesvatnet i Skogn, hadde også lager på Selva der han hentet is fra Storvatnet og Litjvatnet ikke langt bortenfor. For alltid å sikre kvalitetsvarer pakket firmaet selv all den sild og fisk det solgte. Det skaffet seg derfor anlegg flere steder ved Trondheimsfjorden og i Frøya-distriktet: Selva, Fevåg, Råkvåg, Stadsbygd, Bogøyvær, Vadsøysund, Kya og Gjessingen. På Råkholmen i Smøla hadde Nekolai Dahl også et anlegg, likeså var det et i Henningsvær i Lofoten.
Stiftelsen Halten - Nekolai Dahls Minne har i dag ansvaret for å ta vare på historien som har preget norsk fiskeindustri i mange ti-år.


== Patenter ==
Nekolai Dahls mest kjente og prestisjefylte oppfinnelse, frysemetoden som er bygd på kuldebehandlingsprinsippet brukes den dag i dag i eksporten av fisk i mange land.Nekolai Dahl har hele 17 verdenspatenter, blant annet:

Fiskekasselukker, 1906
Sildordner, 1908
Frysemetoden, 1914


== Utmerkelser ==
Æresdiplom ved Trøndelagsutstillingen, 1930
Gullmedalje fra Selskapet for Norske Fiskeriers Fremme, 1930
St. Olavs Orden for samfunnsganglig arbeid, 1936


== Referanser ==


== Eksterne lenker ==
Gründeren Nekolai Dahl (biografi)
Scanpix
Agdenes kommune Arkivert 13. april 2016 hos Wayback Machine.
Norsk Teknisk Museum
Is-saging på Ronglan
Tales of Norsemen

Tales of Norsemen er et musikkalbum med Polargrass, utgitt i 2010.


== Sporliste ==
«The Paper heart»
«Words for Mary»
«Honey»
«Butterfly»
«I´ll Be Coming Home»
«I do it for You»
«Different Places»
«You Belong to Me»
«Fly»
«A Norseman´s Life»
«Lead Me On»
«To All The Women»
«The Point Where We Loose Ourselves»
«Love is a Mystery»


== Personell ==
Jack Bjørkhaug – Vokal
Tore Morten Andreassen – Gitar
Trond Nedberg – Bass, Produksjon


== Øvrige medvirkende ==
Are Fevang – Dobro
Merethe Camilla By – Fele
Petter Pettersen – Mandolin
Maria Nilsen - Cover art, tekstforfatter (I'll be comming home)
ARM Holdings

ARM Holdings (NASDAQ: ARMH) er et britisk teknologifirma med hovedkontor i Cambridge i England i Storbritannia. Firmaet er mest kjent for sine ARM-mikroprosessorer, selv om det også designer, lisensierer og selger utviklingsverktøy for programvare under merkenavnene RealView og KEIL, systemer og plattformer, system-on-a-chip-infrastruktur og programvare. Selskapet er sannsynligvis det mest kjente av Silicon Fen-firmaene.Firmaet ble grunnlagt som et joint venture mellom Acorn Computers, Apple Computer (nå Apple Inc.) og VLSI Technology hvor intensjonen var å videreutvikle Acorn RISC Machines RISC-chip, som var opprinnelig brukt i Acorn Archimedes (den første hjemme-PC-en) som nå er prosessorkjernen for mange ulike application-specific integrated circuits (ASICs).
Selskapet er også ansett til å være markedsledende innenfor mobiltelefon chip feltet.I 2006 kjøpte ARM opp selskapet Falanx (nå kalt ARM Norway), en utvikler av 3D grafikk akseleratorer, som holder til i Trondheim.


== Drift ==
Selskapet har kontorer og utviklingssentre over hele verden, herunder San Jose, California; Austin, Texas; Olympia, Washington; Trondheim; Sophia Antipolis, Frankrike; München; Taiwan; Shin Yokohama, Japan; Kina; India; og Slovenia.Et karakteristisk trekk ved ARMs prosessorer er deres lave strømforbruk, noe som gjør dem spesielt egnet for bruk i bærbare enheter. Nesten alle moderne mobiltelefoner og personlige digitale assistenter inneholder ARM prosessorer, noe som gjør dem mest brukte 32-bit mikroprosessor familien i verden. ARM står i dag for over 75% av alle 32-bit innebygde prosessorer.
ARM prosessorer brukes som hovedprosessoren for de fleste mobiltelefoner, inkludert de som er produsert av Nokia, Sony Ericsson og Samsung, samt mange PDAer og håndholdte enheter slik som: Apple iPod, Nintendo Game Boy Advance og Nintendo DS, Game Park GP32 og GamePark Holdings GP2X. I tillegg brukes det til mange andre produkter som f.eks GPS navigasjonsenheter, digitale kameraer, digital TV, nettverksenheter og lagringsenheter.
I motsetning til andre mikroprosessor-produsenter som AMD, Intel, Freescale (tidligere Motorola) og Renesas (tidligere Hitachi og Mitsubishi Electric), lisensierer ARM sin teknologi som intellectual property (IP), istedenfor å produsere sine egne prosessorer. Dermed er det mange selskaper som produserer prosessorer basert på ARMs design. Intel, Texas Instruments, Freescale og Renesas bruker alle lisensiert ARM teknologi. I 2007, ble det produsert 2,9 milliarder chips basert på ARM design.


=== Historie etter 2009 ===
Smarttelefonmarkedet for forbrukere tok av etter 2008 og lanseringen av iPhone og Android-telefoner. I perioden 2009 - 2016 ble ARMs aksjekurs mer enn tidoblet. I juli 2016 kjøpte SoftBank Group selskapet På dette tidspunktet hadde selskapets 4 000 ansatte, hvorav 120 av dem i Trondheim.


== Referanser ==


== Eksterne lenker ==
(en) Offisielt nettsted 
(en) ARM Limited – kategori av bilder, video eller lyd på Commons
Anguillas kvinnelandslag i fotball

Anguillas kvinnelandslag i fotball representerer det britiske territoriet Anguilla i internasjonal fotball. Øya har 15 000 innbyggere pr. juli 2010, og har dermed nest minst befolkning av alle FIFA-medlemmer. Kvinnelandslaget har imidlertid hatt en viss suksess, og har registrert seire mot Antigua og Barbuda, De amerikanske Jomfruøyer og Grenada. De vant tre av sine seks første FIFA-godkjente kamper. 
Anguilla har spilt kvalifisering til ett offisielt mesterskap, Gold Cup 2010, hvor de vant 2–0 over Grenada men tapte 0–3 for Barbados. De manglet dermed tre mål på å bli beste gruppetoer og gå videre til neste runde.
Ifølge FIFA er Colin Johnson landslagstrener for både kvinne- og herrelandslaget.


== Se også ==
CONCACAF
CONCACAF Gold Cup for kvinner
Liste over kvinnelandslag i fotball


== Referanser ==
Skjermsparer

En skjermsparer er et dataprogram som er programmert til å starte automatisk når en datamaskin ikke blir brukt på en bestemt stund. 
Programmets formål er å forhindre at skjermen blir skadet av å vise det samme bildet i lang tid, såkalt innbrenning. De første skjermsparerne ble laget for å beskytte bilderør-skjermer, men moderne plasmaskjermer er også sårbare for innbrenning. Skjermsparere til datamaskiner brukes også som dekorasjon, og for å hindre innsyn når maskinen ikke er i bruk.
De fleste skjermsparere kan utløses samtidig med passordbeskyttelse som hindrer uautoriserte personer fra å bruke maskinen hvis eieren forlater den.
Moderne hjemmedatamaskiner har strømsparingsmodus som skrur skjermen av etter en periode med inaktivitet. 
Skjermspareren  MOPy (en livaktig gullfisk) har verdensrekord som mest nedlastede cyber-kjæledyr.


== Sikkerhet ==
Søkefrasen free screensaver (gratis skjermsparer) regnes som en farlig søkefrase i søkemotorer. Risikoen for at treffet vil lede til skadelig materiale, for eksempel virus og trojanske hester, kan være så høy som 64 prosent.


== Referanser ==
Estrid Hessellund

Estrid Hessellund (født 20. august 1947) er en dansk lærer og salmedikter. 
Hun tok lærerutdannelsen sin i Århus, før hun tok en Cand.mag.-grad ved Universitetet i Oslo. Hun har jobbet som lærer i Danmark og Norge, samt for KFUK-KFUM i begge landene. Hun har også vært leder for Kirkens Ulandsinformasjon og for Kirkerådet i Norge. Det siste vervet hadde hun mellom 1995 og 2000. Fra 2000 til 2003 var hun Kirkens Nødhjelps landkoordinator for Eritrea.
Hessellund er representert i både Den Danske Salmebog, Salmer 1997 og Norsk salmebok 2013 med henholdsvis to, en og tre salmer. Ellers har hun flere publikasjoner for  Den Norske Kirkes Ulandsinformasjon og Kirkerådet. 


== Referanser ==


== Eksterne lenker ==
Oppslag i Den Danske Salmebog Online
Ignaz Franz

Ignaz Franz (født 12. oktober 1719 i Protzan i Ząbkowice Śląskie i Schlesien, død 19. august 1790 in Breslau) var en tysk katolsk prest, teolog og salmedikter.


== Liv ==
Franz studerte filosofi og teologi ved Universitetet i Breslau. Etter å ha fullført studiene og den obligatoriske forbredelsetiden, ble han ordinert til prestetjensete i 1742 av Fyrstbiskop Philipp Ludwig von Sinzendorf, og han begynte å jobbe som kapellan i Głogów.
i 1753 ble Franz forfremmet og ble samtidig forflyttet til Sława I 1766 hentet Philipp Gotthard von Schaffgotsch ham tilbaketil Berslau, og han ble rektor på presteseminaret i byen. Han virket også som  Assessor für theologische Angelegenheiten for et apostolisk vikariat. 
Franz døde 19. august 1790 i Breslau.


== Virke ==
Franz gav ut flere katekismer og sangbøker i opplysningstidens ånd. Han har skrevet salmen Großer Gott, wir loben dich (Norsk: «Store Gud, vi lover deg», Norsk Salmebok nr. 270, Norsk salmebok 2013 nr. 280) Dette er en tysk oversettelse av Te Deum, begynnelsen på den ambrosianske lovsangen. Den ble skrevet i 1770.


== Referanser ==


== Eksterne lenker ==
Großer Gott, wir loben Dich – Tekst
Großer Gott, wir loben Dich – Melodi
(de) «Ignaz Franz» i Biographisch-Bibliographisches Kirchenlexikon (BBKL).
(de) Verk av og om Ignaz Franz i katalogen til det tyske nasjonalbiblioteket
Grima naturreservat

Grima naturreservat er et naturreservat i Gulen kommune i Sogn og Fjordane. Det ligger på øya Grima like nord for Byrknesøyna. Formålet med fredningen er å bevare kystmyrområder i øygarden i Sognesjøen.  Arealet er på 1.483 dekar og utgjør om lag 1/4 av det samlede arealet av de seks naturreservatene i Gulen når vi ser bort fra Vassøyane naturreservat.
Myrressursene her og på austre Sløvåg kategoriseres som svært viktige.Regjeringen la 18. juni 2004 fram en egen verneplan for myr i Sogn og Fjordane., hvor 20 myrområder i fylket ble vernet. Grima er et av de større områdene målt i areal. Bakgrunnen var St.meld. nr 68 (1980–81) Vern av norsk natur som fastslo målet om å verne et representativt naturutvalg i Norge. Verneområdene i fylket ble registrert i
perioden 1971 – 1985 av botanikere ved Vitenskapsmuseet i Trondheim. Det var også befaringer i 1999 og 2000 utført av Fylkesmannens miljøvernavdeling, og Direktoratet for naturforvaltning anbefalte vern i januar 2004.


== Bestemmelser for reservatet ==
Det må ikke iverksettes tiltak som kan skade eller forstyrre naturmiljøet.
Vegetasjonen er fredet mot skade og ødeleggelse.
For dyrelivet gjelder viltlovens bestemmelser og forskrifter i medhold av denne.
Nye dyrearter må ikke innføres.
Motorisert ferdsel, camping, ridning m.m. er forbudt.


== Referanser ==


== Eksterne lenker ==
Forskrift om verneområdet – Lovdata.
Beskrivelse av naturreservatet - Miljøstatus. Besøkt 9. november 2010.